શુક્રવાર ૨૬ મેએ એક રહેવાસી તેની કારમાં સોસાયટીમાં જઈ રહ્યો હતો એ સમયે તેને ફેરિયાઓ અવરોધક બનતાં રહેવાસી અને ફેરિયા વચ્ચે ગેટ સામે બેસવાની બાબત પર વિવાદ થઈ ગયો હતો. આ વિવાદથી અકળાયેલા ફેરિયાઓ રાતના સમયે તેમના અન્ય સાથીદારો સાથે લાકડી અને ચાકુ લઈને સોસાયટીમાં ઘૂસી ગયા હતા અને પેલા રહેવાસી પર અટૅક કર્યો હતો જેની સામે સોસાયટીએ પોલીસ અને BMCને ગેરકાયદે બેસતા ફેરિયાઓ અને તેમની દાદાગીરી માટે એક લીગલ નોટિસ પાઠવી હતી. આ બાબતમાં વધુ માહિતી મેળવવા મિડ-ડે LOCAL તરફથી સોસાયટીના કમિટી મેમ્બરો અને સભ્યોને મળવાની કોશિશ કરવામાં આવી હતી, પરંતુ તેઓ મળ્યા નહોતા. જોકે સ્થાનિક દુકાનદારોએ આ વાતને સમર્થન આપ્યું હતું.